لەژێر سێبەری داری سەروودا

لەژێر سێبەری داری سەروودا () کورتەفیلمێکی ئەنیمەیشنی ئێرانیی ٢٠٢٣ی دەرھێنەران حوسێن مۆلایێمی و شیرین سۆوھانی و بەرھەمھێنانی ستۆدیۆی ئەنیمەیشنی بەرفەکە. فیلمەکە ٢٠ دەقەیە و باس لە حاڵەتی ناخۆشیی دوای ڕووداو دەکات کە بۆ یەکەم جار لە بڕگەی ئۆریتساونتی لە ٨٠یەمین فێستیڤاڵی فیلمی نێونەتەوەییی ڤێنیس لە ٢٠٢٣ پیشان درا. لە ٩٧ەمین خەڵاتەکانی ئۆسکار خەڵاتی ئۆسکاری بۆ باشترین کورتەفیلمی ئەنیمەیشن بردەوە.

 چیرۆک 
لەم کورتەفیلمە بێ وتووێژەدا، کاپتنێکی پێشوو کە حاڵەتی ناخۆشیی دوای ڕووداو دەچێژێت لەگەڵ کچەکەی لە ماڵێکی تاقانەی نزیکی کەناری دەریا دەژی. بەیانییەکیان، باوکەکە زۆر بە تووڕەیی کەلوپەلەکانی ماڵەکە دەشکێنێت و پاڵ بە کچەکەیەوە دەنێت و دەیدات بە زەویدا. کچەکە خۆی دەپێچێتەوە و خۆی ئامادە دەکات تا ئەوێ بە جێ بھێڵێت، بەڵام ھەڵوەشێنرایەوە؛ کە دەچێتە دەرەوە، نەھەنگێک لە نزیکی ماڵەکەیان لە کەناری دەریاکە دەدۆزێتەوە.

کچ و باوکەکە ھەوڵ دەدەن بە ماتۆڕی بەلەمەکەیانەوە نەھەنگەکە ڕاکێشنەوە ناوی ئاوەکە و ڕزگاری بکەن، بەڵام ناتوانن. سەرنەکەوتن، باوکەکە دەگەڕێتەوە بۆ لای کەشتییە تێکشکاوەکەی کە لە نزیکی نەھەنگەکە لەنگەری گرتووە. سەرەڕای دۆخە خراپەکەی کەشتییەکە، دەکەوێتە بیرەوەرییەکانی و بەردەوام دەبێت لە بۆیەکردنی و لە ناوەوەشی دەژی؛ بەڵام، دەکەوێتەوە بیری ڕووداوە ناخۆشەکانی ڕووداوێکی پێشوو، کاتێک کەشتییەکەی لە دەریاکەدا بۆمبباران کرا کە بە ھۆیەوە ژنەکەی مرد کە ئەو کاتە کچەکەیان ھێشتا مناڵ بوو. لەملاشەوە، کچەکە گرنگی بە نەھەنگەکە دەدات، ئاوی پێ دەدات و لە تیشکی بەتینی خۆر دەیپارێزێت. کاتێک کۆمەڵێک نەوڕەس (کە پێشتر باوکەکەیان تێگیراندبوو) ھەوڵ دەدەن ھێرش بکەنە سەر نەھەنگەکە و لێی بخۆن، باوکەکە یەکسەر بە تەقەیەکی تفەنگەکەی دووریان دەخاتەوە، ئینجا کە ھێشتا پەستە ھەوڵ دەدات تەقە نەھەنگەکەش بکات. پێش ئەوەی وا بکات، کچەکە پاڵی پێوە دەنێت و دووری دەخاتەوە. کچەکە بە ڕووخاوی دەکەوێتە سەر زەوی چونکە ناتوانن نەھەنگەکە ڕزگار بکەن. باوکەکە بە بینینی کچەکەی بەو شێوەیە، دەھەژێ و دەگەڕێتەوە بۆ لای کەشتییەکەی.

لە بەرەبەیاندا، کچەکە لە پەنجەرەکەوە سەیرێک دەکات و بۆی دەردەکەوێت کە باوکی کەشتییەکەی کون کردووە تا نقووم ببێت، کە بە کلکی نەھەنگەکەوە بەستوویەتییەوە بە ئومێدی ئەوەی لە کۆتاییدا ڕزگاری بکەن. نەخشەکە سەردەگرێت، بەڵام باوکەکە تووشی زەحمەتی دەبێت تا نەھەنگەکە لە پەتەکە ڕزگار بکات. کچەکە ھەوڵ دەدات بچێتە ژێری ئاوەکە تا باوکی ڕزگار بکات، بەڵام ناتوانێت. خۆشبەختانە، دوای ئەوەی باوکەکە خۆی لەو پەتەی کە بە کەشتییە کۆنەکەوە بەستراوە نەجات دەدات، بەرەبەرە دێتەوە سەر ڕووی ئاوەکە و، نەھەنگەکەش ڕزگاری بووە و لە ئۆقیانووسەکە مەلە دەکات.

 پێشوازییەکان 
لە ٢ی ئازاری ٢٠٢٥، فیلمەکە خەڵاتی باشترین کورتەفیلمی ئەنیمەیشنی لە ٩٧ەمین خەڵاتەکانی ئۆسکار بردەوە.Voce Spettacolo Acquires the Award-Winning Animated Short “In the Shadow of the Cypress” for 97th OscarsOscars Predictions: ‘Emilia Pérez’ Leads the Noms In Wide Open Race

ساڵخەڵاتخەڵات/پۆلڕەوشسەرچاوەکان٢٠٢٣فێستیڤاڵی فیلمی نێونەتەوەییی ڤێنیسخەڵاتی ڤێنیس ھۆڕایزنس بۆ باشترین کورتەفیلم٢٠٢٤فێستیڤاڵی ترایبیکاباشترین کورتەئەنیمەیشنفێستیڤاڵی فیلمی نێونەتەوەییی ئێڵ ئەی شۆڕتسباشترین ئەنیمەیشنفێستیڤاڵی فیلمی نێونەتەوەییی ئانیمایۆخەڵاتی گڕاند یووری بۆ باشترین فیلمی نێونەتەوەییفێستیڤاڵی ئەنیمەیشنی سپاڕکباشترین شۆوفێستیڤاڵی فیلمی نێونەتەوەییی لێبووئەنیمەیشنی نێونەتەوەییی باشترین کورتەئەنیمەیشنفێستیڤاڵی نێونەتەوەییی فیلمی ئەنیمەیشنی ئەنسیخەڵاتی کڕیستاڵ بۆ باشترین شۆڕتفێستیڤاڵی کورتەفیلمی نێونەتەوەییی کڵێرمۆنت فێڕاندکاناڵ + خەڵاتفێستیڤاڵی فیلمی نێونەتەوەیی مێلبۆڕنخەڵاتی شاری مێلبۆڕنخەڵاتەکانی ئانیباشترین کورتەبابەتفێستیڤاڵی فیلمی جیڕۆناباشترین چیرۆکی ڕۆمانسی٢٠٢٥خەڵاتەکانی ئۆسکارباشترین کورتەفیلمی ئەنیمەیشن

 سەرچاوەکان 

 بەستەرە دەرەکییەکان 

تڕایلەری فەڕمی لە یووتیووب
لەژێر سێبەری داری سەروودا لە ئیندی شۆڕتس ماگ. 

پۆل:ئەو فیلمە ئەنیمەیشنانەی لە کەناراوەکان ڕوو دەدەن
پۆل:باشترین کورتە ئەنیمەیشنەکان کە براوەی خەڵاتی ئۆسکارن
پۆل:فیلمە ئەنیمەیشنە بێ قسەکان
پۆل:فیلمە ئەنیمەیشنەکان لەسەر پەیوەندیی نێوان کچ و باوک
پۆل:فیلمە ئەنیمەیشنەکان لەسەر نەھەنگ
پۆل:فیلمەکانی ٢٠٢٣
پۆل:کورتەفیلمە ئەنیمەیشنە ئێرانییەکان
پۆل:کورتەفیلمە ئەنیمەیشنەکانی ٢٠٢٣